Ումիթ Քուրթը ուշադրութիւն կը հրաւիրէ այն փաստին վրայ, որ թէեւ ֆրանսական զօրքի Այնթապ մտնելէ ետք հայերը փորձած են մղուող պատերազմին մէջ պահպանել համեմատաբար չէզոք դիրք, սակայն ի վերջոյ լուրջ աջակցութիւն ցուցաբերած են ֆրանսացիներուն, եւ անոնց շնորհիւ` ֆրանսական բանակը կրցած է իր վերահսկողութեան տակ առնել Այնթապի զգալի մասը, թէեւ տեղի հայերու` ֆրանսացիներէն ունեցած հետագայ սպասումները այդպէս ալ չարդարացան: